เขตฝางชาน

ฝางชาน  เขตหนึ่งของปักกิ่ง ตั้งอยู่ทางตะวันตกเฉียงใต้ของปักกิ่ง ห่างจากตัวเมือง มีพื้นที่ และมีประชากร 1,312,778 คน (สำมะโน ค.ศ. 2020)
เขตนี้แบ่งออกเป็น 8 แขวง 14 เมือง และ 6 ตำบล
ภูมิศาสตร์.
พื้นที่ของแขวงของฝางชาน (ประชากร 187,667 คน) มีพื้นที่ในเขตเมือง ครอบคลุมพื้นที่ และมีประชากรโดยประมาณ 200,000 คน พื้นที่เมืองหลักอื่น ๆ ได้แก่ เหลียงเซียง (ประชากรประมาณ 110,000 คน, 93,486 คนในตำบล) โจวโข่วเตี้ยน (35,000 คน, 39,877 คนในตำบล) โต้วเตี้ยน (30,000 คน, 25,046 คนในตำบล) และหลิวหลีเหอ (22,000 คน, 37,936 คนในตำบล)
ฝางซานตั้งอยู่ทางตะวันออกของภูเขาไท่หาง โดยพื้นที่ส่วนใหญ่ของเขตนี้อยู่ในบริเวณเนินเขาตะวันตกของปักกิ่ง ทางตะวันออกและใต้ของเขตเป็นที่ราบลุ่มอุดมสมบูรณ์ มีพื้นที่ที่เป็นเนินเขาแคบ ๆ ทอดยาวจากทิศตะวันออกเฉียงเหนือไปตะวันตกเฉียงใต้ เขตนี้มีแม่น้ำและทะเลสาบมากมาย โดยมีแม่น้ำจูหม่า แม่น้ำต้าฉือ แม่น้ำหย่งติ้ง และแม่น้ำเสี่ยวชิงไหลผ่าน ทำให้มั่นใจได้ว่ามีแหล่งน้ำที่อุดมสมบูรณ์
ทำเลที่ตั้ง ภูมิอากาศ และสิ่งแวดล้อมมีสภาพที่เอื้ออำนวยต่อการเกษตร เขตนี้ผลิตข้าวสาลี ข้าวเจ้า และผลไม้คุณภาพสูงหลากหลายชนิด รวมถึงผลิตภัณฑ์จากสัตว์ในปริมาณมาก ในขณะนี้มีการลงทุนจำนวนมากเพื่อการผลิตแบบเรือนกระจก
ภูมิอากาศ.
ฝางชานมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน "Dwa") อุณหภูมิเฉลี่ยต่อปีในฝางชานอยู่ที่ ปริมาณน้ำฝนเฉลี่ยต่อปีอยู่ที่ โดยมีเดือนกรกฎาคมเป็นเดือนที่ฝนตกชุกที่สุด อุณหภูมิโดยเฉลี่ยจะสูงสุดในเดือนกรกฎาคม ประมาณ และต่ำสุดในเดือนมกราคม ประมาณ 
การขนส่งและโทรคมนาคม.
ทางรถไฟสายจิงกว่างและจิงยฺเหวียนตัดผ่านเขตนี้ นอกจากนี้ เขตนี้ยังมีทางรถไฟสาขา 4 สายและสถานีรถไฟ 24 แห่ง ทางด่วนจิงฉือก็ตัดผ่านเขตนี้ ถนนสายหลักสี่สาย จิงโจว, จิงเป่า, จิงยฺเหวียน และจิงเหลียง พร้อมถนนสาขาที่เชื่อมต่อไปยังตำบลและหมู่บ้านต่าง ๆ ความยาวของถนนทั้งหมดรวมกันถึง ท่าเรือถังกู่ในเทียนจินอยู่ห่างออกไป ระบบโทรศัพท์ควบคุมด้วยโปรแกรมรองรับโทรศัพท์ได้ 128,000 เครื่อง
รถไฟใต้ดิน.
ปัจจุบันฝางชานมีรถไฟใต้ดินให้บริการสองสาย ดำเนินการโดยรถไฟใต้ดินปักกิ่ง:
รถไฟชานเมือง.
ฝางชานยังมีรถไฟชานเมืองให้บริการสายหนึ่ง:
การแบ่งเขตการปกครอง.
ณ ค.ศ. 2025 เขตนี้แบ่งออกเป็น 8 แขวง 14 เมือง และ 6 ตำบล 
เศรษฐกิจ.
ใน ค.ศ. 2017 GDP ของภูมิภาคอยู่ที่ 68.17 พันล้านหยวน โดยมี GDP ต่อหัวอยู่ที่ 59,100 หยวน
ทรัพยากรแร่.
ฝางชานมีปริมาณถ่านหินสำรอง 2.1 พันล้านตัน ทำให้เป็น "คลังเก็บถ่านหิน" ที่แท้จริงทางตะวันตกของปักกิ่ง นอกจากนี้ยังมีทรัพยากรวัสดุก่อสร้างในรูปแบบของแหล่งสะสมขนาดใหญ่ที่หลากหลาย แหล่งสะสมหินอ่อนมีปริมาณรวม 450 ล้านลูกบาศก์เมตร โดยมีการพัฒนาหินอ่อนทั้งหมด 17 ชนิด ซึ่งรวมถึง "หินอ่อนขาวจีน", "สีชมพู", "เมฆสีกุหลาบ" และ "หยกดำ" โดยเฉพาะ "หินอ่อนขาวจีน" นั้นมีชื่อเสียงไปทั่วโลกและได้รับการยกย่องให้เป็นสมบัติของชาติ นอกจากนี้ยังมีแหล่งสะสมขนาดใหญ่ของควอตไซต์ (29 ล้านตัน) ซิลิกา (28.6 ล้านตัน) หินแกรนิตและหินบด รวมถึงดินเหนียว น้ำแร่ และหินแผ่น
อุตสาหกรรมและเกษตรกรรม.
ทั้งภาคอุตสาหกรรมและเกษตรกรรมล้วนมีการพัฒนาอย่างดีในฝางชาน มีวิสาหกิจกว่า 2,300 แห่งที่เป็นของเขต ตำบล หรือหมู่บ้านได้ถูกจัดตั้งขึ้นและได้ก่อร่างสร้างระบบอุตสาหกรรมที่สมบูรณ์แบบในหลากหลายสาขาการค้า ด้วยระดับที่แตกต่างกันและผลิตภัณฑ์หลายประเภท กลุ่มปิโตรเคมีเหยียนชาน ซึ่งเป็นหนึ่งในรัฐวิสาหกิจที่ใหญ่ที่สุดในประเทศจีนตั้งอยู่ในเขตฝางชาน การเกษตรได้พัฒนาจากการเพาะปลูกแบบดั้งเดิมไปสู่การพัฒนาที่ผสมผสานและครบวงจรในด้านป่าไม้ ปศุสัตว์ พืชสวนเรือนกระจก และการประมง อุตสาหกรรมการก่อสร้างได้กลายเป็นกระดูกสันหลังของเขต โดยมีพื้นที่การก่อสร้างต่อปีสูงถึง 6 ล้านตารางเมตร
เศรษฐกิจที่มุ่งเน้นต่างประเทศของฝางชานพัฒนาอย่างรวดเร็วในช่วงไม่กี่ปีที่ผ่านมา ภายใน ค.ศ. 1999 รัฐบาลเขตได้อนุมัติให้ตั้งวิสาหกิจลงทุนจากต่างประเทศ 345 แห่ง ซึ่งครอบคลุมกว่า 20 ประเทศและดินแดนในห้าทวีป มีวิสาหกิจที่มุ่งเน้นการส่งออก 100 แห่งที่ผลิตสินค้ามากกว่า 40 ชนิด เหลียงเซียงซึ่งได้รับอนุมัติจากรัฐบาลเทศบาลกรุงปักกิ่ง ได้กลายเป็นศูนย์กลางการพัฒนาแห่งใหม่ ใน ค.ศ. 1998 ที่ทำการรัฐบาลประชาชนเขตฝางชานได้ย้ายมาที่เหลียงเซียง ทำให้ที่นี่กลายเป็นศูนย์กลางทางการเมือง เศรษฐกิจ และวัฒนธรรมของเข เขตพัฒนาเหลียงเซียงได้มอบนโยบายที่เป็นประโยชน์แก่ภาคธุรกิจ ภายใต้แผนห้าปีฉบับที่ 9 และแผนโครงร่าง 10 ปี เขตนี้จะเปิดกว้างมากขึ้นสำหรับภายนอกและส่งเสริมการลงทุนจากต่างประเทศในอุตสาหกรรมต่อไปนี้: ไฟฟ้า เครื่องจักรและอิเล็กทรอนิกส์ เครื่องมือ สิ่งทอ การพิมพ์ วัสดุก่อสร้างใหม่ วัสดุใหม่ แหล่งพลังงานใหม่ สารเคมีชั้นดี การแปรรูปอาหาร ดอกไม้ พืชผักในเรือนกระจก สถานที่ท่องเที่ยว สิ่งอำนวยความสะดวกทางการค้า และอุตสาหกรรมสัตว์ เขตนี้ต้อนรับชาวจีนโพ้นทะเลและแขกจากฮ่องกง มาเก๊า ไต้หวัน และประเทศอื่น ๆ
การศึกษา.
ระดับอุดมศึกษา:
อนุสรณ์และอุทยาน.
เขตฝางชานมีประวัติศาสตร์อันยาวนานและมีโบราณสถานมากมาย ที่รู้จักกันดีที่สุดคือโจวโข่วเตี้ยน ซึ่งเป็นที่ตั้งของ "แหล่งมนุษย์ปักกิ่ง" ทำให้ฝางซานได้รับฉายาว่า "บ้านของมังกร" ซากปรักหักพังอายุ 3,000 ปีของแหล่งหลิวหลีเหอตั้งอยู่ในพิพิธภัณฑ์เมืองหลวงรัฐเยียนแห่งราชวงศ์โจวตะวันตก พุทธสถานที่มีชื่อเสียงอย่างวัดยฺหวินจวีมีพระธาตุล้ำค่า รวมถึง "กระดูกพระศากยมุนี" และแผ่นหินสลักพระสูตรทางพุทธศาสนา 14,278 แผ่น นอกจากนี้ยังมีซากปรักหักพังของอารามคริสเตียน (จิงเจี่ยว) แห่งกางเขนจากราชวงศ์หยวนอีกด้วย มีหอคอยโบราณ วัดวาอาราม เมืองโบราณ และสถานที่อื่น ๆ อีกมากมายในฝางชาน ฝางชานยังมีจุดชมวิวมากมาย เช่น ภูมิทัศน์หินปูนคาสต์ของฉือตู้ ถ้ำหินดอกไม้ที่ไม่เหมือนใคร และป่าโบราณตามธรรมชาติในภูเขาฉางฟาง ในเชิงนิเวศวิทยา ฝางชานมีพืชป่า 554 ชนิดและสัตว์ป่า 22 ชนิด
ฝางชานซึ่งเป็นส่วนหนึ่งของปักกิ่งและมณฑลเหอเป่ย์ที่อยู่ใกล้เคียง มีอุทยานธรณีฝางชานร่วมกัน ได้รับการรับรองให้เป็นอุทยานธรณีแห่งชาติและต่อมาเป็นอุทยานธรณีระดับภูมิภาค (เครือข่ายอุทยานธรณีเอเชียแปซิฟิก) และได้รับการยอมรับให้เป็นอุทยานธรณีโลกของยูเนสโกใน ค.ศ. 2006